2577 



ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ Π ΡΩΤΟ Αρ. Φύλλου 68 

3 Μαρτίου 2004 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

88. Οργάνωση και προδιαγραφές λειτουργίας φαρμα¬ 
καποθήκης . 1 

89. Οργάνωση και λειτουργία της Εθνικής Επιτροπής 

Γάλακτος. 2 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 88 
Οργάνωση και προδιαγραφές λειτουργίας 
φαρμακαποθήκης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1) Τις διατάξεις του άρθρου 12 του Ν.Δ. 363/41 (ΦΕΚ 
268/Α741) «Περί συμπληρώσεως διατάξεων της φαρμα¬ 
κευτικής νομοθεσίας». 

2) Τις διατάξεις της παρ. 2 του άρθρου 26 του Ν. 
2166/93 (ΦΕΚ 137/Α793) «Κίνητρα ανάπτυξης επιχειρή¬ 
σεων, διαρρυθμίσεις στην έμμεση και άμεση φορολογία 
και άλλες διατάξεις». 

3) Τις διατάξειςτου Π.Δ. 194/95 (ΦΕΚ 102/Α795) «Σχετι- 
κώς με χονδρική πώληση φαρμάκων για ανθρώπινη χρή¬ 
ση σε συμμόρφωση προς την Οδηγία 92/25/ΕΟΚ. 

4) Την 6459/2001 (ΦΕΚ 1480/Β72001) απόφαση ανάθεσης 
αρμοδιοτήτων στους Υφυπουργούς Υγείας και Πρόνοιας 
Έκτορα Νασιώκα, Ελπίδα Τσουρή καιΔημήτριο Θάνο. 

5) Τις διατάξεις του άρθρου 29 Ατού Ν. 1558/1885 (ΦΕΚ 
137/Α), όπως αυτό προστέθηκε με το άρθρο 27 του Ν. 
2081/1992 (ΦΕΚ 154/ Α) και τροποποιήθηκε μετηνπαρ. 2 
ατού Ν. 2469/1997 (ΦΕΚ38/Α), με τις οποίες προβλέπεται 
η υποχρέωση βεβαίωσης για την προκαλούμενη δαπάνη. 

6) Το γεγονός ότι από τις διατάξεις του παρόντος 
Π.Δ/τος δεν προκαλείται δαπάνη σε βάρος του κρατικού 
προϋπολογισμού και των ασφαλιστικών ταμείων. 

7) Τις 246/2003 και 495/2003 Γνωμοδοτήσεις του ΣτΕ 
μετά από πρόταση του Υφυπουργού Υγείας και Πρόνοι¬ 
ας, αποφασίζουμε: 


Άρθρο 1 
Σκοπός 

1. Η φαρμακαποθήκη έχει ως αντικείμενο την προμή¬ 
θεια, κατοχή, εμπορία, διανομή ή εξαγωγή φαρμάκων, 
φαρμακευτικών προϊόντων, φαρμακευτικών ουσιών και 
γενικά των ειδών που αναφέρονται στην παράγραφο 2 
του άρθρου 2του Ν. 1316/83, όπως αυτό αντικαταστάθη- 
κε με το άρθρο 1 του Ν. 1965/91, καθώς και των ειδών τα 
οποία επιτρέπεται σύμφωνα με διατάξεις άλλων νόμων ή 
αποφάσεων να διατίθενται σε φαρμακεία ή φαρμακαπο¬ 
θήκες. Οι φαρμακαποθήκες δύναται να πωλούν είδη ια¬ 
τρικής γενικής χρήσεως, καλλυντικά, διαιτητικά προϊό¬ 
ντα, γάλατα και τροφές βρεφικής ηλικίας, είδη υγιεινής 
βρεφών, εγκύων καιλεχωϊδών, καλλωπισμού, ορθοπεδι¬ 
κά είδη και μηχανήματα, ιατρικά εργαλεία, μηχανήματα 
και βοηθήματα. Επίσης δύνανται να κατέχουν και να δια¬ 
κινούν κτηνιατρικά φάρμακα, αρκεί για το σκοπό αυτό να 
διαθέτουν ιδιαίτερο χώρο για φύλαξη, στον οποίο να ανα¬ 
γράφεται η ένδειξη «ΚΤΗΝΙΑΤΡΙΚΑ ΦΑΡΜΑΚΑ». 

2. Απαγορεύεται η πώληση από τις φαρμακαποθήκες 
προϊόντων που δεν περιλαμβάνονται μεταξύ εκείνων που 
μνημονεύονται στις διατάξεις της προηγούμενης παρα¬ 
γράφου. 

Άρθρο 2 

Εγκαταστάσεις και εξοπλισμός 

1. Η φαρμακαποθήκη είναι ανεξάρτητος ενιαίος χώρος 
με ελάχιστη συνολική επιφάνεια τουλάχιστον 150 τ.μ., ευ¬ 
ρισκόμενος σε ένα ή περισσότερα επίπεδα (ημιυπόγειο, 
ισόγειο, ένα ή περισσότερους ορόφους), ο οποίος διαθέ¬ 
τει φυσικό και τεχνητό φωτισμό, αερισμό, αποχέτευση, 
κλιματισμό, ψυκτικούς χώρους και είναι σύμφωνος με τις 
ισχύουσες πολεοδομικές διατάξεις. 

2. Η φαρμακαποθήκη περιλαμβάνει τους εξής ιδιαίτε¬ 
ρους χώρους: 

α) Χώρο παραλαβής και ελέγχου φαρμάκων. 

β) Αποθήκη με τον κατάλληλο εξοπλισμό (ράφια κ.λπ.) 
για την ασφαλή και σωστή αποθήκευση φαρμάκων και 
των άλλων ειδών. Επιτρέπεται η διατήρηση και άλλων 
αποθηκευτικών χώρων στον ίδιο ή άλλο όροφο εντός του 
ιδίου κτιρίου. 

γ) Γραφεία διοίκησης και λογιστήριο. 

δ) Τουαλέτα η οποία είναι κατασκευασμένη σύμφωνα με 
τις διατάξεις του ισχύοντος υγειονομικού κανονισμού. 
Όλοι οι χώροι είναι καθαροί, απαλλαγμένοι από σκουπί¬ 
δια, σκόνη και εστίες μόλυνσης. 

3. Ο αποθηκευτικός χώρος και ο χώρος παραλαβής και 
ελέγχου φαρμάκων έχουν ελάχιστη επιφάνεια 120 τ.μ. 

4. Τα προϊόντα αποθηκεύονται υπό συνθήκες που κα¬ 
θορίζονται από τον παραγωγό ή τον υπεύθυνο κυκλοφο¬ 
ρίας. Οι συνθήκες επιλέγονται κατάτέτοιοτρόπο ώστετα 
προϊόντα να μην μπορούν να αναμειχθούν μεταξύ τους ή 
να αλλοιωθούν υπό την επίδραση του φωτός, της υγρα¬ 
σίας ή της θερμοκρασίας. Στη φαρμακαποθήκη υπάρχει 
ιδιαίτερος χώρος όπου θα τοποθετούνται τα προϊόντα 
που έχουν καταστραφεί, που έχουν λήξει ή που έχουν 
ανακληθεί, και θα φυλάσσονται προσεκτικά ώστε να απο¬ 
φεύγεται η ανάμειξή τους με άλλα προϊόντα και η πιθανό¬ 
τητα πώλησής τους. Η φαρμακαποθήκη διαθέτει επαρκή 
μέτρα πυρασφάλειας. 

5. Στην πρόσοψη της φαρμακαποθήκης αναγράφεται η 
λέξη «Φαρμακαποθήκη» και η εμπορική επωνυμία της. Σε 
εμφανές σημείο εντός της φαρμακαποθήκης αναγράφε¬ 
ται το όνομα του υπευθύνου για τη λειτουργίας της φαρ¬ 
μακοποιού. 

6. Κάθε φαρμακαποθήκη διαθέτει τουλάχιστον ένα (1) 
ζυγό ακρίβειας και ένα (1) ζυγό για ζύγιση μεγάλων πο¬ 
σοτήτων στερεών και υγρών. 

Άρθρο 3 

Φύλαξη ναρκωτικών ουσιών και κτηνιατρικών φαρμάκων 

Γιατη φύλαξη των δηλητηριωδών ουσιών, των ναρκωτι¬ 
κών ουσιών και των κτηνιατρικών φαρμάκων εφαρμόζο¬ 
νται τα ισχύοντα περί καταρτισμού φαρμακείων στο Π.Δ. 
312/1992 (ΦΕΚ 157 Ά). 

Άρθρο 4 

Αποθέματα φαρμάκων - Προμήθεια 

1. Η φαρμακαποθήκη διαθέτει πάντα μεγάλο απόθεμα 
από όλα τα φαρμακευτικά προϊόντα που κυκλοφορούν, 
ακόμη και αν η ζήτηση είναι χαμηλή ή ακανόνιστη, καθώς 
και τα βασικά από τα λοιπά προϊόντα αρμοδιότητας ΕΟΦ 
τωνπεριπτώσεωνγ'έως καιιζ'τηςπαρ. 2του άρθρου 1 του 
Ν. 1965/91 (ΦΕΚ 146 Α'), συμμορφούμενη προς τούτο και 
με τις εκδιδόμενες για το θέμα αυτό αποφάσεις του 
Υπουργείου Υγείας & Πρόνοιας και του Ε.Ο.Φ. Το απόθε¬ 
μα σε φαρμακευτικά προϊόντα πρέπει να είναι αρκετά υψη¬ 
λό ώστε να υπάρχει η μεγαλύτερη δυνατή προμηθευτική 
ροή από το ίδιο απόθεμα και να αντιμετωπίζονται πιθανές 
εποχιακές ελλείψεις.Τα αποθέματα σε φάρμακα πρέπει να 
επαρκούν για τον πλήρη εφοδιασμό δέκα πέντε (15) του¬ 
λάχιστον φαρμακείων και αξίας διακοσίων ενενήντα χιλιά- 
δων(290.000.00) ΕυΐΌ και άνω. Η ύπαρξη των φαρμάκων 
και των βασικών εκ των λοιπών προϊόντων σε επαρκείς πο¬ 
σότητες ως αναφέρεται ανωτέρω ελέγχεται πάντοτε, τό¬ 
σο κατά την αρχική επιθεώρηση της φαρμακαποθήκης 
όσο και κατά τις περιοδικές επιθεωρήσεις από τα αρμόδια 
όργανα του ΥΥΠ και των Νομαρχιακών Αυτ/σεων. 

2. Η προμήθεια των φαρμάκων γίνεται μόνο από τις 
φαρμακευτικές εταιρείες και τις φαρμακαποθήκες που 
λειτουργούν νόμιμα και σύμφωνα με τη φαρμακευτική νο¬ 
μοθεσία. 

Άρθρο 5 

Βιβλία και στοιχεία 

Η φαρμακαποθήκη διαθέτει τα εξής βιβλία και στοιχεία: 

1. Μηχανογραφημένα στοιχεία αποθήκης εκάστης ημέ¬ 
ρας, προσβάσιμα για έλεγχο από τα αρμόδια όργανα του 
Υπουργείου Υγείας και Πρόνοιας ή άλλων συναρμόδιων 
Υπουργείων, όπως αναφέρονται στο άρθρο 3 παρ.1 εδ. γ 
του Π.Δ. 194/95 (ΦΕΚ 102 Α'). 


2. Τα βιβλία και στοιχεία που προβλέπει ο ΚΦΣ. 

3. Πλήρη στοιχεία εισαγωγής και εξαγωγής φαρμάκων 
που υπάγονται στο Ν. 1729/87 (ΦΕΚ 144 Α')περί ναρκωτικών. 

4. Επίσημα έγγραφα πιστοποίησης ή διαπίστωσης των 
διαδικασιών παρακολούθησης ή απόσυρσης φαρμακευ¬ 
τικών προϊόντων. 

5. Την Ελληνική Φαρμακοποιία. 

6. Τη κρατική διατίμηση φαρμάκων. 

Άρθρο 6 

Τοποθέτηση, διαφύλαξη και επείγουσα διανομή ή από¬ 
συρση φαρμάκων 

1. Για την κανονική τοποθέτηση των φαρμάκων και των 
φαρμακευτικών εν γένει προϊόντων και τη φύλαξή τους, 
έχουν εφαρμογή και οι εκάστοτε περί καταρτισμού φαρ¬ 
μακείων ισχύουσες διατάξεις (Π.Δ. 312/92 ΦΕΚ 157 Α'). 

2. Η φαρμακαποθήκη: α) διαθέτει σχέδιο επειγούσης 
ανάγκης, το οποίο διασφαλίζει την αποτελεσματική 
εφαρμογή κάθε μέτρου απόσυρσης φαρμακευτικών 
προϊόντων από την αγορά που διατάσσουν οι αρμόδιες 
αρχές ή αποφασίζεται σε συνεργασία με τον παρασκευα¬ 
στή του προϊόντος ή τον υπεύθυνο κυκλοφορίας στην 
αγορά του προϊόντος αυτού. 

β) είναι σε θέση να οργανώσει ανά πάσα στιγμή επεί¬ 
γουσα διανομή των φαρμάκων όπου αυτό είναι αναγκαίο, 
και διαθέτει για το σκοπό αυτό ένα τουλάχιστον αυτοκί¬ 
νητο μεταφοράς φαρμακευτικών προϊόντων. 

3. Η φαρμακαποθήκη διαθέτει: 

α) Ψυκτικό θάλαμο ή μεγάλο ψυγείο για τη φύλαξη των 
εμβολίων, ορών και άλλων προϊόντων που έχουν ανάγκη 
φύλαξης σε ψυγείο. Οι ψυκτικοί θάλαμοι ή τα ψυγεία της 
φαρμακαποθήκης πληρούν τις προϋποθέσεις που ο πα¬ 
ραγωγός των προϊόντων ή ο υπεύθυνος κυκλοφορίας επι¬ 
βάλλει για την αποθήκευσή τους σε ειδική θερμοκρασία. 

β) Κατάλληλες συσκευασίες για τα φάρμακα και τα 
φαρμακευτικά προϊόντα ώστε αυτά να μην μολύνονται, 
σπάνε ή χύνονται κατά τη μεταφορά τους καθώς κατάλ¬ 
ληλες συσκευασίες για τη μεταφορά εμβολίων, ορών, ιν¬ 
σουλινών και άλλων ευπαθών στη θερμοκρασία προϊό¬ 
ντων. 

Άρθρο 7 

Μεταβατικές ρυθμίσεις 

Στις φαρμακαποθήκες που λειτουργούν κατά τη δημο¬ 
σίευση του παρόντος παρέχεται προθεσμία ενός (1) 
έτους από τη δημοσίευση του παρόντος για πλήρη συμ¬ 
μόρφωση προς τις διατάξεις του. 

Μετά την παρέλευση του έτους θα επιθεωρηθούν όλες 
οι φαρμακαποθήκες από τα αρμόδια όργανα του Υπουρ¬ 
γείου Υγείας και Πρόνοιας ή των κατά τόπους Νομαρχια¬ 
κών Αυτοδιοικήσεων και σε περίπτωση παραβάσεων 
εφαρμόζονται ανάλογα οι διατάξεις του εν ισχύι εκάστο¬ 
τε νόμου «περί επιθεωρήσεως φαρμακείων». 

Άρθρο 8 

Έναρξη ισχύος - Καταργούμενες διατάξεις 

Οι διατάξεις του παρόντος ισχύουν από την δημοσίευ¬ 
σή του στην Εφημερίδα της Κυβερνήσεως. 

Από την έναρξη ισχύος τους παρόντος καταργείται το 
Κ.Δ. 26 Μαρτ/9 Ιουλίου 1942 « περί καταρτισμού φαρμα¬ 
καποθηκών» (Α' 173) και κάθε άλλη διάταξη που αντίκειται 
στις διατάξεις του ή ρυθμίζει διαφορετικά τα θέματα που 
ρυθμίζονται από αυτό. 

Στον Υφυπουργό Υγείας και Πρόνοιας αναθέτουμε την 
δημοσίευση και την εκτέλεση του παρόντος Προεδρικού 
Διατάγματος. 

Αθήνα, 27 Φεβρουάριου 2004 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

ΕΚΤΩΡ ΝΑΣΙΩΚΑΣ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 89 
Οργάνωση και λειτουργία της Εθνικής Επιτροπής 
Γ άλακτος. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Της παραγράφου 3 του άρθρου 34 του Ν. 2538/1997 
«Τροποποίηση της κείμενης νομοθεσίας για τα γεωργικά 
και κτηνιατρικά φάρμακα, ρύθμιση χρεών συνεταιριστι¬ 
κών οργανώσεων και άλλες διατάξεις» (Α 242). 

β) Του άρθρου 29Ατου Ν. 1558/1985 «Κυβέρνηση και 
κυβερνητικά όργανα» (Α 137), όπως το άρθρο αυτό προ¬ 
στέθηκε με το άρθρο 27 του Ν. 2081/ 1992 «Ρύθμιση του 
θεσμού των Επιμελητηρίων, τροποποίηση διατάξεων του 
Ν. 1712/1987 για τον εκσυγχρονισμό των επαγγελματι¬ 
κών οργανώσεων των εμπόρων, βιοτεχνών και λοιπών 
επαγγελματιών και άλλες διατάξεις» (Α 154) και τροπο¬ 
ποιήθηκε με το άρθρο 1 του Ν. 2469/1997 «Περιορισμός 
και βελτίωση της αποτελεσματικότητας των κρατικών δα¬ 
πανών και άλλες διατάξεις» (Α 38). 

2. Την 397741/27.9.2001 απόφαση του Υπουργού Γεωρ¬ 
γίας «Συγκρότηση Εθνικής Επιτροπής Γ άλακτος» (Β 1289). 

3. Την 1065956/863/Α0006/15.7.2003 απόφαση του 
Πρωθυπουργού και του Υπουργού Οικονομικών «Καθορι¬ 
σμός αρμοδιοτήτων των Υφυπουργών Οικονομίας και Οι¬ 
κονομικών» (Β 985). 

4. Τη ΔΙΔΚ/Φ. 1/2/13773/15.7.2003 απόφαση του Πρωθυ¬ 
πουργού και του Υπουργού Εσωτερικών, Δημόσιας Διοί¬ 
κησης και Αποκέντρωσης «Ανάθεση αρμοδιοτήτων στον 
Υφυπουργό Εσωτερικών, Δημόσιας Διοίκησης και Αποκέ¬ 
ντρωσης Νίκο Μπίστη» (Β 985), όπως τροποποιήθηκε με 
την ΔΙΔΚ/Φ. 1/2/14145/21.7.2003 όμοιάτης (Β 1000). 

5. Την 399580/31.10.2001 απόφαση του Πρωθυπουρ¬ 
γού καιτου Υπουργού Γεωργίας «Ανάθεση αρμοδιοτήτων 
στους Υφυπουργούς Γεωργίας Ευάγγελο Αργύρη και 
Φώτη Χατζημιχάλη» (Β 1479). 

6. Το γεγονός ότι από τις διατάξεις του παρόντος δια¬ 
τάγματος προκαλείται δαπάνη σε βάρος του προϋπολο¬ 
γισμού της Εθνικής Επιτροπής Γάλακτος ύψους 200.000 
ΕΥΡΩ περίπου για καθένα από τα επόμενα πέντε οικονο¬ 
μικά έτη, η οποία θα καλυφθεί από επιχορήγηση από τον 
Ελληνικό Οργανισμό Γ άλακτος στον προϋπολογισμό του 
οποίου έχει εγγράφει η αναγκαία πίστωση στον ΚΑΕ 
6406002, σύμφωνα με την περίπτωση β της παραγράφου 
4 του άρθρου 34 του Ν. 2538/1997. 

7. Τις 386/2001, 583/2002 και 31/2004 γνωμοδοτήσεις 
του Συμβουλίου της Επικράτειας, με πρόταση των Υφυ¬ 
πουργών Οικονομίας και Οικονομικών, Εσωτερικών, Δη¬ 
μόσιας Διοίκησης και Αποκέντρωσης και Γεωργίας, απο¬ 
φασίζουμε: 


Άρθρο 1 

Όργανα διοίκησης 

Όργανα διοίκησης της Εθνικής Επιτροπής Γ άλακτος εί¬ 
ναι: 

α) Η Γ ενική Συνέλευση των μελών της Επιτροπής 

β) Το Διοικητικό Συμβούλιο 

γ) Ο Πρόεδρος και ο Αντιπρόεδρος του Διοικητικού 
Συμβουλίου. 

Άρθρο 2 

Αρμοδιότητες της Γ ενικής Συνέλευσης 

1. Τα μέλη της Εθνικής Επιτροπής Γάλακτος, που συ¬ 
γκροτείται σύμφωνα με την απόφαση της παρ. 5 του άρ¬ 
θρου 34 του Ν. 2538/1997, αποτελούν τη Γενική Συνέλευ¬ 
ση αυτής. 

2. Η Γ ενική Συνέλευση των μελώντης Εθνικής Επιτροπής 
Γ άλακτος αποτελείτο ανώτατο όργανο διοίκησης αυτής. 

3. Η Γενική Συνέλευση αποφασίζει για κάθε θέμα που 
υποβάλλεται σ' αυτήν και για το οποίο δεν υπάρχει άλλο 
αρμόδιο όργανο. Ειδικότερα η Γ ενική Συνέλευση των με¬ 
λών αποφασίζει για: 

α) Την εκλογή και ανάκληση των μελών του Διοικητικού 
Συμβουλίου. 

β) Την έγκριση του ισολογισμού και του λογαριασμού 
«Αποτελέσματα Χρήσης» και τον τρόπο διάθεσης των 
πλεονασμάτων της χρήσης. 

γ) Την έγκριση του ετήσιου προϋπολογισμού εσόδων 
και εξόδων. 

δ) Την απαλλαγή από κάθε ευθύνη των μελών του Διοι¬ 
κητικού Συμβουλίου. 

ε) Την κατάρτιση του κανονισμού προμηθειών και οικο¬ 
νομικής διαχείρισης της Επιτροπής. 

στ) Κάθε άλλο θέμα που θα προκύψει κατά τη λειτουρ¬ 
γία αυτής. 

4. Οι αποφάσεις της Γενικής Συνέλευσης λαμβάνονται 
κατά πλειοψηφία των παρόντων μελών. 

5. Η Γενική Συνέλευση συγκαλείται από τον Πρόεδρο 
της Εθνικής Επιτροπής Γ άλακτος τακτικά μία φορά το 
χρόνο και έκτακτα όποτε χρειαστεί. 

Άρθρο 3 

Αρμοδιότητες Διοικητικού Συμβουλίου 

1. Το Διοικητικό Συμβούλιο της Εθνικής Επιτροπής Γ ά¬ 
λακτος αποτελείται από πέντε (5) μέλη και εκλέγεται από 
τη Γ ενική Συνέλευση αυτής. Η θητεία των μελών του Διοι¬ 
κητικού Συμβουλίου είναιτριετής. 

2. Οι αρμοδιότητες του Διοικητικού Συμβουλίου της 
Εθνικής Επιτροπής Γ άλακτος ανάγονται στα πιο κάτω θέ¬ 
ματα: 

α) Καταρτίζει τους προβλεπόμενους από την παρ. 6 του 
άρθρου 34 του Ν. 2538/1997 Κανονισμούς και τους υπο¬ 
βάλλει για έγκριση στη Γ ενική Συνέλευση. 

β) Ορίζει τους εκπροσώπους της Εθνικής Επιτροπής 
Γ άλακτος στα διάφορα όργανα και Επιτροπές της Διε¬ 
θνούς Ομοσπονδίας Γ άλακτος και σε άλλους φορείς που 
κρίνει αναγκαίο. 

γ) Καταρτίζει τον ετήσιο προϋπολογισμό και συντάσσει 
τον ισολογισμό και το λογαριασμό «Αποτελέσματα Χρή¬ 
σης» και αποφασίζει για τις απαραίτητες τροποποιήσεις 
στον προϋπολογισμό που έγιναν κατά τη διάρκεια της 
χρήσηςτου. 

δ) Αποφασίζει τη σύναψη συμβάσεων αγορών, πωλήσε- 
ων και μισθώσεων ακινήτων. 

ε) Εγκρίνει συμβάσεις και δαπάνες σύμφωνα με τα κα¬ 
θοριζόμενα από τον Κανονισμό Προμηθειών. 

στ) Προσλαμβάνει και απολύει το κάθε φύσης προσω¬ 
πικό, ορίζει τον προϊστάμενο και αποφασίζει την κατάρτι¬ 
ση ειδικών συλλογικών συμβάσεων εργασίας, καθώς και 
τις κάθε είδους αποδοχές του προσωπικού. 

ζ) Αποδέχεται τις κάθε είδους επιχορηγήσεις, χρηματο¬ 
δοτήσεις, δωρεές και εισφορές τρίτων και καθορίζει τους 
ειδικότερους όρους αποδοχής και διάθεσής τους. 

η) Αποφασίζει για κάθε άλλο θέμα λειτουργίας της Επι¬ 
τροπής. 

3. Το αξίωμα μέλους του Διοικητικού Συμβουλίου είναι 
τιμητικό και χωρίς μισθό. Δικαιούνται όμως οδοιπορικών 
ή άλλων εξόδων που δαπάνησαν για την εκτέλεση υπηρε¬ 
σίας της Επιτροπής, εφόσον έγιναν ύστερα από εντολή 
του Διοικητικού Συμβουλίου. 

Άρθρο 4 

Αρμοδιότητες Προέδρου - Αντιπροέδρου 
Διοικητικού Συμβουλίου 

1. Ο Πρόεδρος του Διοικητικού Συμβουλίου της Εθνι¬ 
κής Επιτροπής Γάλακτος, ο οποίος εκλέγεται από αυτό με 
μυστική ψηφοφορία έχει τις ακόλουθες αρμοδιότητες: 

α) Εκπροσωπεί την Επιτροπή σε οποιαδήποτε δικαστική 
και εξώδικη ενέργεια ή πράξη. 

β) Συγκαλεί σε συνεδριάσεις τα μέλη της Επιτροπής και 
προεδρεύει αυτής. 

γ) Υπογράφει όλα τα έγγραφα της Επιτροπής προς τις 
δημόσιες αρχές. 

δ) Έχει την ευθύνη της λειτουργίας των υπηρεσιών της 
Επιτροπής, το προσωπικό της οποίας κατανέμει και τοπο¬ 
θετεί ανάλογα με τις ανάγκες. 

ε) Υπογράφει τις ειδικές συλλογικές συμβάσεις εργα¬ 
σίας του προσωπικού της Επιτροπής. 

στ) Εγκρίνει κάθε απαραίτητη δαπάνη σύμφωνα με τον 
Κανονισμό Προμηθειών και Οικονομικής Διαχείρισης. 

ζ) Φροντίζει για την κατάρτιση του προϋπολογισμού, 
ισολογισμού και λογαριασμού «Αποτελέσματα Χρήσης» 
της Επιτροπής. 

2. Τον Πρόεδρο όταν ελλείπει, απουσιάζει ή κωλύεται 
αναπληρώνει σε όλες του τις αρμοδιότητες ο Αντιπρόε¬ 
δρος, ο οποίος εκλέγεται από το Διοικητικό Συμβούλιο με 
μυστική ψηφοφορία. 

Άρθρο 5 

Διάρθρωση - Αρμοδιότητες Προϊσταμένου 

1. Ο Προϊστάμενος των υπηρεσιώντης Εθνικής Επιτρο¬ 
πής Γάλακτος έχει τις ακόλουθες αρμοδιότητες: 

α) Παίρνει μέρος στις συνεδριάσεις της Επιτροπής χω¬ 
ρίς δικαίωμα ψήφου, εισηγείται γραπτά ή προφορικά τα 
θέματα της ημερήσιας διάταξης και εκτελεί τις αποφά¬ 
σεις της. 

β) Κατευθύνει, συντονίζει και παρακολουθείτη λειτουρ¬ 
γία της υπηρεσίας. 

γ) Δέχεται άλατα έγγραφα που απευθύνονται στην υπη¬ 
ρεσία και τα κατανέμει στους αρμόδιους υπαλλήλους για 
ενέργεια. 

δ) Επιμελείταιτη σύνταξη του προγράμματος έργων και 
εργασιών του επόμενου χρόνου καθώς και τη σύνταξη έκ¬ 
θεση πεπραγμένων του χρόνου που έληξε, τα οποία θεω¬ 
ρημένα από τον Πρόεδρο και εγκριμένα από το Διοικητι¬ 
κό Συμβούλιο της Επιτροπής συνοδεύουν αντίστοιχα τον 


προϋπολογισμό και το λογαριασμό «Αποτελέσματα Χρή¬ 
σης» της Επιτροπής. 

ε) Επιμελείται τη σύνταξη του ετήσιου προϋπολογι¬ 
σμού, ισολογισμού και του λογαριασμού «Αποτελέσματα 
Χρήσης» της Επιτροπής και θεωρεί τις καταστάσεις δα¬ 
πανών και μισθοδοσίας του προσωπικού. 

στ) Προσυπογράφει όλα τα έγγραφα της υπηρεσίας 
που εξέρχονται και υπογράφει όσα τον έχει εξουσιοδοτή¬ 
σει η Επιτροπή. 

ζ) Ελέγχει την παρουσία, την πειθαρχία και την υπηρε¬ 
σιακή κατάσταση και απόδοση των υπαλλήλων και συ¬ 
ντάσσει τις ετήσιες εκθέσεις υπηρεσιακής ικανότητας 
του προσωπικού, ενεργεί με δική του πρωτοβουλία ή με 
εντολή του Διοικητικού Συμβουλίου ή του Προέδρου διοι¬ 
κητικές εξετάσεις πάνω σε διάφορα θέματα και καταγγε¬ 
λίες και αναφέρει ανάλογα στο Διοικητικό Συμβούλιο. 

η) Εισηγείται στο Διοικητικό Συμβούλιο θέματα πρό¬ 
σληψης και κατάστασης προσωπικού. 

Άρθρο 6 

Σύνθεση προσωπικού - Προϊστάμενος 

1. Η σύνθεση θέσεων προσωπικού της Εθνικής Επιτρο¬ 
πής Γ άλακτος κατά αριθμό και κλάδο ορίζεται ως εξής: 

α) Δύο (2) θέσεις του Κλάδου ΠΕ Γεωπονικού, Τμήμα¬ 
τος Τεχνολογίας Τροφίμων ή Ζωικής Παραγωγής. 

β) Μία (1) θέση του Κλάδου ΔΕ Διοικητικού - Λογιστικού 

Για την πλήρωση των ανωτέρω θέσεων απαιτείται και η 
άριστη γνώση της αγγλικής ή γαλλικής γλώσσας. Για τη 
θέση του Κλάδου ΔΕ Διοικητικού - Λογιστικού απαιτείται 
και η γνώση χειρισμού Η/Υ. 

2. Προϊστάμενος των υπηρεσιών της Εθνικής Επιτρο¬ 
πής Γάλακτος τοποθετείται υπάλληλος του Κλάδου ΠΕ 
Γεωπονικού. 

Άρθρο 7 

Χρηματοδότηση Επιτροπής 

Πόροι της Επιτροπής είναι: 

α) Ετήσια επιχορήγηση από τον Ελληνικό Οργανισμό 
Γ άλακτος ύψους διακοσίων χιλιάδων (200.000) ΕΥΡΩ. 

β) Ετήσια εισφορά των μελών της Επιτροπής, το ύψος 
της οποίας ορίζεται σε τριακόσια (300) ΕΥΡΩ. Σε περί¬ 
πτωση που μέλος δεν καταβάλει την ετήσια εισφορά, το 
Διοικητικό Συμβούλιο μπορεί να εισηγηθεί στον Υπουργό 
Γεωργίας τη διαγραφή του. 

γ) Οι πρόσοδοι κεφαλαίων, δωρεές, κληροδοτήματα 
και κάθε είδους επιχορηγήσεις φυσικών ή νομικών προ¬ 
σώπων. 

δ) Αντίτιμο των προσφερομένων υπηρεσιών και των 
πραγματοποιούμενων τεχνικών ελέγχων σε θέματα σχε¬ 
τικά με το γάλα και τα γαλακτοκομικά. 

Στον Υφυπουργό Γεωργίας αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 1 Μαρτίου 2004 

